Rolf Hofmo

Rolf Halvdan Hofmo (1898–1966) var en norsk idrettsmann og politiker for Arbeiderpartiet. Han var en av initiativtakerne til dannelsen av Arbeidernes idrettsforbund i 1924, hvor han var sekretær fra 1931 og formann i året før krigen. Under krigen ble han arrestert og sendt til Sachsenhausen.eikabergtinget.org  Tove Heggen Larsen: Rolf Hofmo, en nasjonal strateg Ved idrettssammenslutningen etter krigen ble han nestformann i det nye Norges idrettsforbund.

Hofmo ble i 1946 ansatt som kontorsjef (leder) ved det nyopprettede Statens idrettskontor (fra 1950 Statens ungdoms- og idrettskontor, STUI) og arbeidet der fram til sin død.

Ved hans død i 1966 ble en gate på Kampen i Oslo oppkalt etter ham. Øst for gata ble det 2009 ferdigstilt noen blokker som ble til Rolf Hofmos borettslag.Rolf Hofmos borettslag  I 2011 ble et åpent areal mellom blokkene vedtatt hetende Rolf Hofmos plass.

Rolf Hofmo var onkel til dikteren Gunvor Hofmo og bror av Ola Hofmo.

I 1958 mottok Rolf Hofmo St. Hallvard-medaljen.

Se også
 Liste over norske idrettspersoner på sokkel

 Referanser 

 Eksterne lenker 




Kategori:Ap-politikere
Kategori:Norske embets- og tjenestemenn
Kategori:Norske idrettsledere
Kategori:Norske motstandsfolk under andre verdenskrig
Kategori:Fanger på Grini fangeleir
Kategori:Norske konsentrasjonsleirfanger under andre verdenskrig
Kategori:Kongens fortjenstmedalje i gull
Kategori:St. Hallvard-medaljen
Kategori:Medlemmer av Mot Dag
Kategori:Personer fra Oslo